**Ύλη μαθήματος: Νεοελληνική Λογοτεχνία (μόνο για τους φοιτητές ολοκληρωμένων εξαμήνων)**

Η ύλη του μαθήματος περιλαμβάνει:

(α) τα ποιήματα του Ρίτσου και του Λειβαδίτη, τα οποία συμπεριλαμβάνονταν στο Ανθολόγιο που μοιράστηκε κατά το ακαδημαϊκό έτος 2014-15

(β) το σύγγραμμα το οποίο έχετε πάρει· είτε το: *Ένοχος μιας μεγάλης αθωότητας. Η ποιητική περιπέτεια του Τάσου Λειβαδίτη* είτε το: *Η αμείλικτη ευεργεσία. Όψεις της σιωπής στην ποίηση του Γιάννη Ρίτσου*.

Δεν απαιτείται αποστήθιση του βιβλίου. Το διαβάζετε ώστε να αποκτήσετε τα απαραίτητα κλειδιά για την ερμηνεία των ποιημάτων. Οι ερωτήσεις θα είναι ερμηνευτικού χαρακτήρα. Μέσω των απαντήσεών σας θα ελεγχθεί, ωστόσο, η γνώση των κοινωνικοϊστορικών συνθηκών της εποχής, καθώς και των ιδεολογικών και ποιητολογικών προβληματισμών των ποιητών.

Σημειώνεται ότι, ανεξάρτητα από το βιβλίο που έχετε επιλέξει, εξετάζεστε στο έργο και των δύο ποιητών.